למדתי לתכנת כשהייתי בכיתה ח'.
הדבר הראשון שלמדתי היה
לגרום לעיגול ירוק וריבוע אדום שיופיעו על המסך.
אתה לומד את השיעורים הללו, ואין יותר מדי כאלה,
ולבסוף מגיעים לנקודה שבה אפשר לעשות כמעט כל מה שרוצים.
מדעי המחשב הם למעשה למידה של האופן שבו המחשב עובד וחושב,
הכול כדי ללמד אותו לעשות דברים חדשים.
בימינו, הדברים שאתה יכול לעשות בעזרת מדעי המחשב הם די מדהימים.
אני חושב שזה הדבר הכי קרוב שיש לנו לכוחות-על.
(טניה: תלמידת מדעי המחשב) בשעה הקרובה אנחנו נשחק במשחק
שילמד אתכם את הבסיס של תכנות.
בדרך כלל, תכנות מופיע בטקסט אבל אנחנו נשתמש ב-Blockly,
שמשתמשת בבלוקים ויזואליים אותם אתם יכולים לגרור ולהניח כדי לכתוב תוכניות.
מתחת למכסה המנוע, אתם עדיין יוצרים קוד.
כדי להתחיל, אנחנו ניצור קוד לתוכנית שתעזור
לציפור הכועסת הזו לנווט דרך מבוך, כדי להגיע לחזיר הרשע שגנב את הביצים שלה.
Blockly מחולקת לשלושה חלקים מרכזיים.
משמאל, מבוך הציפור - שם התוכנית שלכם תרוץ.
ההוראות לכל שלב כתובות מתחת למבוך.
האזור האמצעי הזה הוא "ארגז הכלים",
וכל אחד מהבלוקים הללו היא פקודה שהציפור יכולה להבין.
החלל הלבן שמימין נקרא "חלל העבודה"
והוא המקום בו נבנה את התוכנית שלנו.
אם אגרור את בלוק ה"הזז" לחלל העבודה ואלחץ על "הרץ", מה יקרה?
הציפור תזוז קדימה משבצת אחת קדימה.
ומה אם אני רוצה שהציפור תעשה משהו אחרי הצעד הזה קדימה במשבצת מסוימת?
אני יכולה להוסיף עוד בלוק לתוכנית שלנו.
אני הולכת לבחור את בלוק ה"פנה ימינה" ואגרור אותו מתחת
לבלוק ה"הזז" שלי עד שיופיע החץ הצהוב
ואז אניח אותו, כך ששני הבלוקים יתחברו.
כשאני לוחצת על "הרץ" שוב, הציפור תבצע את הפקודות שנערמו
מלמעלה למטה בחלל העבודה שלנו.
אם אתם רוצים למחוק בלוק,
פשוט הסירו אותו מהערימה וגררו אותו לפח האשפה.
אחרי שלחצתם "הרץ", אתם תמיד יכולים ללחוץ על "אתחל" כדי להחזיר את הציפור להתחלה.
עכשיו, בואו נתפוס ת'חזירים האלה!